**St. St. Blicher på heden**

”Stundom, naar jeg har vandret ret ude i den store Alhede, hvor jeg kun har havt den brune Lyng omkring mig og den blaae Himmel over mig;…”

Dansk litteraturs kanon indeholder en genre og 14 forfatterskaber i den obligatoriske del. Steen Steensen Blicher er en af disse.

Kulturministeriets begrundelse lød: ”Blicher er ikke bare den første af den danske litteraturs store fortællere, han er en af de få tragiske digtere, den danske litteratur overhovedet har”.[[1]](#footnote-1)

Langt de fleste af Blichers noveller finder sted i eller omkring det midtjyske hedelandskab, som ofte fungerer som en melankolsk metafor. Han er en central forfatter og kulturpersonlighed i 1800-tallets første halvdel.

**Uddybning af indhold i naturvejledningen:**

**Varighed: 3-4 timer**

Det kan være vanskeligt for unge i dag at forstå ældre tekster og den kontekst, de er skrevet i.

At læse Hosekræmmeren midt på heden og supplere med fortællinger fra samtiden krydret med diverse fakta om levevilkår og elevernes egne førstehåndsoplevelser on-location er en oplagt mulighed for at ”bygge bro” og hjælpe en dybere forståelse på vej!

Vi går på opdagelse i Blichers landskab og krydrer med historier om menneskers liv på heden. Historier fra det liv, som har haft betydning for Blichers forfatterskab.

Vi læser en novelle af St. St. Blicher og indsamler stemninger fra heden til det videre arbejde i klassen. Hvordan var det mon at leve på heden dengang – og hvordan er hedens rolle i dag?

Eleverne løser forskellige opgaver undervejs og Naturcenteret står for at fortælle om heden – læreren medbringer Hosekræmmeren og har forberedt en højtlæsning…

**Forslag til undervisningen**

**Forberedelse hjemmefra:**

Kendskab til St. St. Blicher og perioden er en fordel, men ikke en nødvendighed. Det kan evt. også uddybes efter besøget på heden.

**På naturcentret:**

I St. St. Blichers landskab løser eleverne forskellige opgaver med udgangspunkt i Hosekræmmeren og hedens kulturhistorie.

Eleverne skal på en vandretur på heden. De skal sammen og i grupper løse forskellige opgaver.

Forslag til rute:

* Hustomt lige før brønden: Livet som hedebonde – leve af alt hvad der kan bidrage: fiskeri, eng/høslet, få dyr, hedelyng…
* Brønden: Historier om brøndbyggeres liv (måske tatere, natmænd og krybskytter, men det kan være alle steder)
* Den åbne hede: Hvad børn lavede? (passe får, strikke til hosekræmmere, plukke tyttebær til opkøbere, lavede sjippetov af rævling…), kartoffeltyskere…
* Den åbne hede, gerne i læ: Oplæsning af Hosekræmmeren og løsning af opgaver.

Følg ex Henrik Vejens forslag (se bilag). Spring indledningen over og læs til cliffhangeren, hvor Blicher lader sin fortæller se Esbens røgfane og skriver:

*”saaledes – tænkte jeg – uddamper hans Sorg og hans Kjerlighed; men den stakkels Cecilia?” Hvordan mon det vil gå? Får de elskende alligevel hinanden – eller …?*

Parvis reflekteres over forslag til mulige slutninger, som evt. indtales på mobilen.

Efter en evt. opsamling læses resten af novellen - enkeltvis, parvis eller fortsat højtlæsning alt efter elevgruppen.

* Stedet hvor eneboeren Gamle Lau boede – tørvedige kan være fra kålgård – ernæring…
* Nåleskoven – historien om hvorfor heden blev plantet til: Hedebrande kunne ødelægge hele sæsonens tørv, og efterfølgende sandflugt ødelagde livsgrundlaget yderligere for familier…
* Evt. Kvindebækken eller på Naturcenteret: 35-36 afkrydningsopgaver, der tjekker læseforståelsen (Hosekræmmeren). Lad gerne eleverne svare umiddelbart efter hukommelsen først og efterfølgende finde dokumentation for de korrekte svar i teksten. (s.10-17 i vedhæftede pdf)

Hvis vejret og tiden tillader det er det oplagt at arbejde med selve indledningen (s. 18-22 i Henrik Vejens undervisningsmateriale). Der arbejdes med sproglig bevidsthed ud fra de 3 forskellige konkrete forslag til en indledning. Derud over arbejdes med form og indhold ud fra novellens faktiske indledning.

Der kan også arbejdes med diverse andre analyseopgaver, ex tidslinjer, personkarakteristikker, miljøbeskrivelser og motto. For inspiration, se vedhæftede…

**Efterbehandling:**- skriv en artikel om heden – evt. henlagt til første halvdel af 1800-tallet og inklusiv et interview med selveste St. St. Blicher…

* Skriv et digt med omkvædet ”Den største sorg i verden her…
* Opgave A eller B, side 23-26 i Henrik Vejens undervisningsmateriale: Hosekræmmeren skal ny-udgives, og eleverne skal udvælge den scene, der skal vises på forsiden, udvælge et citat og skrive bagsideteksten.
* Side 27-28 i Henrik Vejens undervisningsmateriale: Fire retssager, hvor eleverne parvis er enten forsvarere eller anklagere – udelukkende ud fra tekstnære argumenter fra novellen

**Lærermateriale**

Arkiv for dansk litteratur. [Her](http://adl.dk/adl_pub/soeg/cv/thematic/ThematicSearchResult.xsql) findes 178 af St. St. Blichers værker i originaludgave

Undervisningsmateriale til Blicher af Marianne Henriksen: [Arbejdsspørgsmål](file:///C%3A%5CUsers%5Ctob%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CYLDWFVAK%5CHosekr%C3%A6mmeren%20opgaver%20og%20l%C3%A6rernoter.pdf) med lærernoter og [PDF](file:///C%3A%5CUsers%5Ctob%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CYLDWFVAK%5CBlicher%20Hosekr%C3%A6mmeren%20Marianne%20Henriksen.ppt)

Undervisningsmateriale fra Henrik Vejen, DLF findes [her](http://www.google.dk/url?sa=t&rct=j&q=&esrc=s&source=web&cd=2&ved=0CCsQFjAB&url=http%3A%2F%2Fwww.skivedna.dk%2Fmedia%2F2735%2F35-undervisningsforloeb_til_hosekraemmeren.pdf&ei=UXyZVcb-BoG2-AGvpregAQ&usg=AFQjCNFiLc2OIVvJC3gZvtzx-r0rR48xBA)

**Elevmateriale**

Hosekræmmeren Kanon 1, Alinea s. 108

Ouverture (Det er hvidt derude) Kanon 1, Alinea s. 132

[**http://www.nilen.dk/projekter/blicher/**](http://www.nilen.dk/projekter/blicher/) **(E-museum i samarbejde med Blicheregnens Museum i Torning og Blichermuseet på Herningsholm i Herning)**

Hjemmesiden "På vandring med Blicher" indeholder opgaver, billeder, film og artikler fra og om Blicher og hans samtid. Du kan gå på opdagelse i Blichers landskab ved at besøge nogle af de steder, som har haft betydning for Blichers liv og forfatterskab, du kan læse nogle af Blichers digte og noveller, osv. Digtene kan du høre med musik, og novellerne kan du læse og få oplæst i både original udgave og i en mere nutidig udgave. Hensigten er, at eleverne her kan fordybe sig i Steen Steensen Blichers forfatterskab og samtid.

Hjemmesiden lægger op til såvel rollespil som multimedieproduktion.

**Fælles mål og læringsmål**

|  |
| --- |
| **Eleven kan styre og regulere sin læseproces og diskutere teksters betydning i deres kontekst**Sprogforståelse fokuserer på sproglige virkemidler og ordenes betydning i en given kontekst.Tekstforståelse fokuserer på elevernes sammenhængende og detaljerede tekstforståelse.Sammenhæng fokuserer på sammenhæng mellem tekst og kontekst og kritisk vurdering af en tekst. |
| **Dansk – Læsning - Sprogforståelse** |
| **Fase 1** | **Fase 2** | **Fase 3** |
| **Færdighedsmål**Eleven kan vurdere tekstens sproglige virkemidler**Vidensmål**Eleven har viden om sproglige virkemidler | **Færdighedsmål**Eleven kan vurdere betydningen af ord og begreber i relation til tekstens oprindelse**Vidensmål**Eleven har viden om sociolekter og formelt sprog | **Færdighedsmål**Eleven kan anvende ord og udtryks betydning til at forstå komplekse tekster**Vidensmål**Eleven har viden om ordvalgets betydning for budskabet |
| **Læringsmål** | **Læringsmål** | **Læringsmål** |
| **Dansk – Læsning - Tekstforståelse** |
| **Fase 1** | **Fase 2** | **Fase 3** |
| **Færdighedsmål**Eleven kan sammenfatte informationer fra forskellige elementer i teksten**Vidensmål**Eleven har viden om tekstelementers opbygning og funktion | **Færdighedsmål**Eleven kan sammenfatte informationer fra flere tekster**Vidensmål**Eleven har viden om metoder til sammenstilling af informationer fra flere tekster | **Færdighedsmål**Eleven kan forstå komplekse tekster**Vidensmål**Eleven har viden om metoder til vurdering af teksters formål og perspektiv |
| **Læringsmål** | **Læringsmål** | **Læringsmål** |
| **Dansk – Læsning - Sammenhæng** |
| **Fase 1** | **Fase 2** | **Fase 3** |
| **Færdighedsmål**Eleven kan sætte tekster ind i sammenhæng**Vidensmål**Eleven har viden om sammenhæng mellem tekst og kontekst | **Færdighedsmål**Eleven kan diskutere mulige udfald af situationer beskrevet i tekster**Vidensmål**Eleven har viden om metoder til opstilling af scenarier | **Færdighedsmål**Eleven kan kritisk vurdere teksters udsagn på baggrund af kontekst**Vidensmål**Eleven har viden om metoder til systematisk undersøgelse af tekster |
| **Læringsmål** | **Læringsmål** | **Læringsmål** |

**Information**

**Fag**: Dansk (og evt. historie/samfundsfag)

**Målgruppe:** (7-) 8.-10. klasse

**Varighed:** 3 - 4 timer

**Sæson:** Hele året, men behageligst i de varme måneder

**Praktisk information**

Mobiltelefon (gruppevis), pennalhus, skriveunderlag, passende tøj og fodtøj alt efter vejret samt mad og drikke.

1. Søren Baggesen. Fra Kulturministeriet: *Kulturkanon*, s. 143 [↑](#footnote-ref-1)